ПРОГРАМ ЈАВНЕ РАСПРАВЕ

О НАЦРТУ АКЦИОНОГ ПЛАНА ЗА УНАПРЕЂЕЊЕ ПОЛОЖАЈА ОСОБА СА ИНВАЛИДИТЕТОМ ЗА ПЕРИОД 2022-2025

1. У поступку припреме Акционог плана за унапређење положаја особа са инвалидитетом за период 2022-2025, Општинско веће општине Куршумлија спроводи јавну расправу о Нацрту Акционог плана за унапређење положаја особа са инвалидитетом за период 2022-2025 (у даљем тексту: Нацрт Акционог плана за унапређење положаја особа са инвалидитетом).
2. Нацрт Акционог плана за унапређење положаја особа са инвалидитетом за период 2022-2025 је саставни део овог Програма.
3. Јавна расправа о Нацрту Акционог плана за унапређење положаја особа са инвалидитетом спровешће се у периоду од 04.05.2022. године до 19.05.2022. године.
4. Програм јавне расправе о Нацрту Акционог плана за унапређење положаја особа са инвалидитетом, са Нацртом Акционог плана за унапређење положаја особа са инвалидитетом за период 2022-2025 објављује се на интернет страници Општине Куршумлија [www.kursumlija.org](http://www.kursumlija.org) и огласној табли општине Куршумлија.
5. Предлози, сугестије и мишљења грађана и осталих учесника у јавној расправи могу се доставити путем електронске поште на адресу javnarasprava@kursumlija.org или поштом на адресу: Општина Куршумлија, ул. Пролетерских бригада бб, 18430 Куршумлија, са назнаком – „За јавну расправу о Нацрту Акционог плана за унапређење положаја особа са инвалидитетом за период 2022-2025“, најкасније до 19.05.2022. године до 12,00 часова, на посебном обрасцу који ће се објавити на сајту општине Куршумлија.
6. Јавни позив за учешће у јавној расправи упутиће се грађанима, удружењима, стручној и осталој јавности и исти ће се објавити на интернет страници Општине Куршумлија [www.kursumlija.org](http://www.kursumlija.org) и на локалној телевизији.
7. По окончању јавне расправе Одељење за привреду и локални економски развој ће анализирати све предлоге и сугестије учесника у јавној расправи и на основу тога сачинити извештај о спроведеној јавној расправи, који ће се објавити на интернет презентацији општине Куршумлија.

Број: II-02-26/2022-23-1

У Куршумлији, дана: 04.05.2022.године

**ОПШТИНСКО ВЕЋЕ ОПШТИНЕ КУРШУМЛИЈА**

 **ПРЕДСЕДНИК ОПШТИНСКОГ ВЕЋА**

 *Војимир Чарапић, дипл.правних*